《东丘田家》
清代·黎庶昌

川原尽坡陀，历落不成井。人家占深曲，林木互修永。

或非西瀼居，疑是愚谷境。鸡犬会鸣吠，烟火杂村岭。

山深俗多醇，地僻气逾静。秋清霜露饶，稻获水云冷。

残花倚空篱，凉月照疏影。永念荷锄人，宵绹惜光景。

作者简介：黎庶昌（1837—1896），男，字莼斋，自署黔男子，贵州省遵义县东乡禹门人。黎皑第四子。早期从郑珍学习，讲求经世之学。清咸丰十一年（1861），贵州因地方战乱停止乡试，黎庶昌北上赴顺天府乡试。时值英法联军进攻北京，太平天国占据南京，清廷内外交困。是我国晚清时著名的外交家和散文家。